Βελτιστοποίηση της κατανομής των καλλιεργειών με στόχο τη διαχείριση των υδατικών πόρων σε γεωργική περιοχή της λεκάνης απορροής του π. Πηνειού
Creators: name: Φυτιλής Κωνσταντίνος Στέργιου
Publisher: name: Aristotle University of Thessaloniki
Year: 2024
Subjects: Διαχείριση υδάτων
Κατανομή καλλιεργειών
Σενάρια ευπάθειας υδάτων
Water management
Crops distribution
Water vulnerability scenario

description: Η παρούσα μεταπτυχιακή εργασία εκπονήθηκε στο πλαίσιο του μεταπτυχιακού προγράμματος «Αγροτική Οικονομία και Ανάπτυξη» της Σχολής Γεωπονίας, Δασολογίας και Φυσικού Περιβάλλοντος, Τμήμα Γεωπονίας, Εργαστήριο Management Αγροτικών Εκμεταλλεύσεων. Η διαχείριση των υδατικών πόρων και η απόφαση λήψης κατανομής των καλλιεργειών αποτελούν ένα πρόβλημα που ταλανίζει τον πρωτογενή τομέα. Οι λάθος πρακτικές που ακολουθούνται στο χωράφι με την αλόγιστη χρήση λιπασμάτων, κατασπατάληση του αρδευτικού νερού κτλ. έχει ως αποτέλεσμα να δημιουργούνται ποικίλα περιβαλλοντικά προβλήματα. Η νιτρορύπανση είναι το ποιο σύνηθες πρόβλημα που εμφανίζεται στους επιφανειακούς και υπόγειους αποδέκτες. Αυτό οφείλεται στην υπερβολική χρήση αζωτούχων σκευασμάτων. Στην παρούσα ερευνητική εργασία γίνεται διερεύνηση της κατανομής των καλλιεργειών σε συγκεκριμένη γεωργική περιοχή (ION_MD) της λεκάνης απορροής του π. Πηνειού και προσπάθεια διαχείρισης των επιφανειακών υδάτων που είναι ο τελικός αποδέκτης. Ποιο συγκεκριμένα, εκτιμώνται οι συνολικές ανάγκες για λίπανση με αζωτούχα λιπάσματα, οι ανάγκες για άρδευση, ώρες εργασίας και χρήσης γης. Στη συνέχεια προτείνεται η κατανομή των καλλιεργειών σύμφωνα με την πενταβάθμια κλίμακα χαρακτηρισμού της ποιότητας των υδάτων για τα θρεπτικά, με τη δημιουργία πέντε (5) σεναρίων ευπάθειας (vulnerability scenarios) για την αντιμετώπιση της νιτρορύπανσης. Παράλληλα, λαμβάνονται υπόψη περιβαλλοντικοί, κοινωνικοί και οικονομικοί περιορισμοί. Για τον σκοπό αυτό θα χρησιμοποιείται η μεθοδολογία του γραμμικού προγραμματισμού με τη χρήση του προγράμματος Excel. Στην υπολεκάνη ION_MD δεν ασκούνται πολλές πιέσεις ρύπανσης, καθώς απουσιάζει η κτηνοτροφική, οικιστική και βιομηχανική δραστηριότητα. Αυτό έχει ως αποτέλεσμα η ποιότητα των επιφανειακών υδάτων να χαρακτηρίζεται μόνο ως «Good» ή «High». Καταλήγοντας συμπεραίνουμε πως η χρήση της μεθοδολογίας του γραμμικού προγραμματισμού με τη βοήθεια του προγράμματος Excel μπορεί να ανταποκριθεί στις απαιτήσεις της παρούσης μελέτης και προτείνεται η εφαρμογή της σε όλη τη λαπ π. Πηνειού και μεταφορά της σε άλλες λεκάνες απορροής (πχ. λαπ π. Σπερχειού)
description: Water resource management and crop allocation decisions are a serious problem for the primary sector. The wrong practices followed in the field with the reckless use of fertilizers, wastage of irrigation water, etc. results in the creation of various environmental problems. Nitrate pollution is the most common problem encountered in surface and underground receivers. This is due to the excessive use of nitrogenous preparations. In this postgraduate research work, the distribution of crops in a specific rural area (ION_MD sub-basin) of the catchment area of P. Pinios is investigated and an attempt is made to manage the surface water that is the final recipient. In particular, the total needs for fertilization with nitrogenous fertilizers, the needs for irrigation, working hours and land use are estimated. Subsequently, the distribution of crops is proposed according to the five-level water quality characterization scale for nutrients, with the creation of five (5) vulnerability scenarios to deal with nitrate pollution. At the same time, environmental, social and economic constraints are taken into account. For this purpose, the linear programming methodology will be used using the Excel program. There are not many pollution pressures in the ION_MD sub-basin, as livestock, residential and industrial activity is absent. This results in surface water quality only being rated as 'Good' or 'High'. In conclusion, we conclude that the use of the methodology of linear programming with the help of the Excel program can meet the requirements of the present study and it is proposed to apply it throughout the Pinios river basin and transfer it to other catchment areas (e.g. Sperchios river basin )